NaiveNeuron/SloPal huggingface dataset:
Liba, Peter, poslanec NR SR (2020-05-20):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady Slovenskej republiky pre hospodárske záležitosti, ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali ihneď.
Grendel, Gábor, podpredseda NR SR (2020-05-19):
Vyhlasujem rozpravu za skončenú. Pán navrhovateľ, chcete zaujať stanovisko? Pán spravodajca? Tiež nie. Tak prerušujem rokovanie o tomto bode programu a prerušujem rokovanie celkovo do zajtrajšej štrnástej hodiny. (Prerušenie rokovania o 18.50 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, predstavitelia iných štátnych orgánov) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 179
Bastrnák, Tibor, poslanec NR SR (2011-09-08):
Vážený pán poslanec, čo sa týka sietí, či chceme, alebo nechceme, tie siete sú tu. Vznikali aj za vašej vlády, vznikajú aj za našej. Ani mne sa to nepáči, ale na druhej strane je tu otázka, že čo s tým. Strčiť hlavu do piesku a povedať, že ako neexistujete, a pritom sú tu, alebo povedať, že v poriadku, môžete tvoriť siete a my vás budeme kontrolovať. Taká je tu otázka, žiadna iná, čo sa týka sietí. A, samozrejme, odpoveď na túto otázku každý môže dať sám. Ďakujem pekne.
Blanár, Juraj, podpredseda NR SR (2022-02-03):
Aj ja vám ďakujem za informáciu. Otváram rozpravu k tomuto bodu programu. Písomnú prihlášku som obdržal iba jednu, a tou je pán poslanec Milan Mazurek, ktorému udeľujem slovo. Nech sa páči.
Zemanová, Anna, poslankyňa NR SR (2023-05-24):
Ďakujem pekne, Ondro, za tvoje vystúpenie. Myslím, že si veľmi jasne uviedol aj konkrétne príklady z praxe a niekedy naozaj neprimeranú tvrdosť zákona. A to s tým poukázaním na nebodaj stratu mandátu je naozaj veľmi vážne a len na základe hlasovania poslancov, ktorý môže byť aj je vlastne politickým orgánom, sama poznám rozhodnutia, kedy tento výbor, nie síce v tomto volebnom období, ale mohlo sa stať, ale teda z minulosti mám také znalosti, že výbor rozhodoval v rámci politicky spriaznených osôb, ktoré urobili isté prehrešky inak ako osoby, ktoré neboli politicky spriaznené s väčšinou členov výboru, a tie rozhodnutia boli naozaj veľmi nespravodlivé, nie síce až takéto dramatické, že by niekto prišiel o mandát, ale to riziko je tam a takéto politikárčenie, i keď na základe istého porušenia zákona, ktorý by sa nemalo stať, ale niektoré tie porušenia, ktoré už aj tu bolo povedané, a povedali ich viacerí predrečníci aj z opozície, aj z koalície, že sú neprimerané a že bolo by dobré naozaj ich upraviť, aby kvôli jednému dňu oneskorenia nejakého podania alebo niečo také, že nešlo o zámer nepodať oznámenie o majetku verejného funkcionára, ale naozaj možno o drobnú nedbanlivosť a poukazovať to na to, že nikto vôbec nepodal, pričom vtedy v tom prípade je to jemnejšie trestanie ako ten. čo podal o jeden deň neskôr. Ďakujem pekne za tvoje vystúpenie.
Pellegrini, Peter, predseda NR SR (2015-03-11):
Ďakujem pekne. Keďže sa blíži dvanásta hodina, prerušujem rokovanie o tomto bode. Vyhlasujem obedňajšiu prestávku. Budeme pokračovať o 14.00 hodine pokračovaním v rozprave o tomto návrhu zákona vystúpením pána poslanca Blanára. Po ňom vystúpi pán poslanec Fecko. Ďakujem pekne a prajem vám dobrú chuť. (Prerušenie rokovania o 12.00 hodine.)
Lukáč, Jozef, poslanec NR SR (2016-05-20):
Vo všeobecnej rozprave nevystúpil nikto. Dajte, prosím, hlasovať o tom, že Národná rada prerokuje návrh zákona v druhom čítaní.
P. Paška, predseda NR SR: (2008-10-29):
vládny návrh zákona ktorým sa mení a dopĺňa zákon č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov . Je to tlač 730. Spoločná správa je ako tlač 730a.
Viskupič, Marián, poslanec NR SR (2020-11-05):
Ďakujem pekne za slovo. Vážený pán predsedajúci, dovoľte mi, prosím, predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov, tlač 196, vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva túto spoločnú správu o prerokovaní vyššie uvedeného návrhu zákona. Národná rada uznesením č. 250 zo 16. septembra 2020 pridelila tento vládny návrh zákona týmto výborom: výboru pre financie a rozpočet a tiež ústavnoprávnemu výboru. Zároveň určila výbor pre financie a rozpočet ako gestorský a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory Národnej rady nasledovné stanoviská: odporúčanie návrh schváliť s pozmeňujúcimi a doplňujúcimi návrhmi – výbor pre financie a rozpočet uznesením č. 79 zo dňa 15. októbra 2020 a rovnako tak ústavnoprávny výbor uznesením č. 110 zo dňa 13. októbra 2020. Gestorský výbor odporúča o návrhoch, ktoré sú uvedené v spoločnej správe, hlasovať takto: o bodoch spoločnej správy č. 1 až č. 17 hlasovať spoločne s návrhom gestorského výboru schváliť. Gestorský výbor na základe stanovísk výborov k predmetnému návrhu zákona odporúča Národnej rade predmetný vládny návrh zákona schváliť s pozmeňujúcimi a doplňujúcimi návrhmi. Spoločná správa výborov o prerokovaní tohto vládneho návrhu zákona bola schválená uznesením gestorského výboru č. 91 zo dňa 20. októbra 2020. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Pán predsedajúci, skončil som, ďakujem. Otvorte, prosím, rozpravu.
Paška, Pavol, predseda NR SR (2012-07-24):
Ďakujem. Pán poslanec Galko chce reagovať faktickou poznámkou. Končím možnosť sa prihlásiť s faktickými.
Sulík, Richard, predseda NR SR (2011-05-19):
Dámy a páni, budeme pokračovať schôdzou. Nasleduje Správa o strednodobom vyhodnotení plnenia národnej protidrogovej stratégie za obdobie 2009 – 2010 . Správa vlády má tlač 370 a správa výborov má tlač 370a. Správu uvedie minister zdravotníctva pán Ivan Uhliarik. Nech sa páči.
Mierna, Anna, poslankyňa NR SR (2022-09-20):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet a Ústavnoprávnemu výboru Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Dajte, prosím, hlasovať o mojom návrhu.
Pčolinský, Peter, podpredseda NR SR (2022-12-01):
Ďakujem pekne. Vyhlasujem všeobecnú rozpravu za skončenú. Chce zaujať stanovisko pán minister? Nech sa páči.
Hrnčiar, Andrej, podpredseda NR SR (2017-04-05):
Ďakujem. Pýtam sa, či chce zaujať stanovisko spravodajkyňa. Nech sa páči.
Lipšic, Daniel, poslanec NR SR (2015-04-22):
Nemôžem ako, ako zareagovať. Už som to spomenul tu a človek, ktorý má nejakú, pokiaľ nie je naozaj, že úplne sociálny idiot, tak už to nebude opakovať častejšie. Mne sa zdá, že vám musí strašne tiecť do topánok, keď spomínate bývalú manželku, ktorá od môjho kolegu jednak odišla proste, on bol v tej, v celom vzťahu poškodený (krik v pléne) a musím povedať, že som čakal, že poslanci SMER-u (krik v pléne) a čakal som, že poslanci SMER-u niektorí (krik v sále), niektorí (krik v sále) najmä možnože... (Prerušenie vystúpenia predsedajúcou.)
Blanár, Juraj, podpredseda NR SR (2022-03-15):
Ďalší v rozprave vystúpi pán poslanec Suja, nech sa páči. Po ňom pán poslanec Mizík sa pripraví. Nech a páči.
Grendel, Gábor, podpredseda NR SR (2021-03-16):
Prezentujme sa a hlasujeme. (Hlasovanie.) Prítomných 126 poslancov, za 112, proti 1, zdržali sa 13, hlasovali všetci prítomní. Konštatujem, že sme schválili vládny návrh zákona, ktorým sa dopĺňajú niektoré zákony v pôsobnosti ministerstva pôdohospodárstva a rozvoja vidieka v súvislosti s ochorením COVID-19. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 292/2014 o príspevku poskytovanom z európskych štrukturálnych a investičných fondov, tlač 403, bod 17 schváleného programu. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Tomášovi Lehotskému, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 403.)
Šeliga, Juraj, podpredseda NR SR (2020-05-20):
Poprosím vás, aby sme všetci počúvali pána Blanára.
Zmajkovičová, Renáta, podpredsedníčka NR SR (2013-06-04):
Pán poslanec Viskupič.
Figeľ, Ján, podpredseda NR SR (2013-09-11):
Ďalším rečníkom prihláseným v poradí je Richard Vašečka. Nech sa páči. (Krátka pauza.) Bez karty sa nedá prihlásiť. Nech sa páči, Richard.
Kollár, Boris, poslanec NR SR (2018-11-27):
Ďakujem za slovo. Škoda, že ste ma, pán predseda, dneska nenasral, lebo nemám tú paru, s ktorou by som chcel vystúpiť. Takže to môžem zobrať dvomi spôsobmi. Buď to urobím slušne a budem sa normálne vyjadrovať, alebo mohol som si to urobiť po vašom, ale, ale dnes nemám na to náladu, lebo skutočne sa tuná motáme, krútime a dookola. Ja by som len čisto technicky povedal. V 13. bode § 6 ods. 6 písm. 5, písm. a) sa okrem iného dopĺňa úprava názvu strany, respektíve skratky. Ide o neprimeraný zásah do ústavného práva na slobodu prejavu podľa čl. 26 ods. 1 ústavy bez legitímneho odôvodnenia takéhoto zásahu. Názov strany obsahujúci meno alebo priezvisko osoby, ktorá je štatutárnym orgánom alebo členom štatutárneho orgánu alebo členom prípravného orgánu strany žiadnym spôsobom neohrozuje práva a slobody iných, ani bezpečnosti štátu, verejného poriadku, verejného zdravia alebo mravnosť. Toto sú podľa čl. 26 ods. 4 ústavy jediné dôvody, na základe ktorých je možné zákonom obmedziť slobodu prejavu. Týmto chcem povedať, že určite tento zákon skončí na Ústavnom súde. To by boli technické veci. No a teraz sa pozrime, čo tunak vlastne my robíme. Tunak sa budeme pol dňa baviť o jednom návrhu zákona a akými všelijakými pseudoproblémami sa tuná zaoberáme. Tento nezmysel vypustila Slovenská národná strana kvôli jednej jedinej veci, aby odvrátila pozornosť od toho, čo v skutočnosti stvára, od káuz, do ktorých je namočená. Miesto toho, aby sme riešili tieto problémy, tak tu riešime zástupné témy. Miesto toho, aby sme tunak riešili podstatné veci ako zlepšiť život ľuďom alebo ako zastaviť rozkrádanie eurofondov alebo čokoľvek iné, tak sa tunak bavíme takýmito nezmyslami, riešime tuná horalky, riešime tuná nezmyselné postihovanie politických strán, ako sa majú volať, koľko majú mať členov, či majú mať tristo, dvesto. To je absolútne neprípustné. Hlavne od strany, ktorá nám chce diktovať, ako sa ostatné politické strany majú chovať. Je to veľmi pekné, keď si zoberieme túto najstaršiu politickú stranu, ktorá tunak je cez sto rokov a v novodobých dejinách tridsať rokov, ktorá sa zúčastnila divokej privatizácie za Mečiarovej éry. V 2006. od Izáka, Izák, jej sám minister Izák bol odvolaný koaličným, teda bol odvolaný premiérom Ficom kvôli netransparentnému rozdeľovaniu pri, envirofondov. Nástenkový tender, kauza predaja emisií, kauza popolček, kauza xylan, kauza podpis. A môžeme takto pokračovať, kauzy Jána Slotu, otváranie poštových zásielok. A môžem takto menovať. Toto je proste, toto je výsledok Slovenskej národnej strany, ktorá nám ide kázať, akým spôsobom my sa máme volať, akým spôsobom máme mať robené predsedníctvo, koľko členov tam máme mať, kto ako sa môže volať, kto sa nemôže volať, aby nám, táto strana nám diktovala nejaké, slušnosť alebo neslušnosť, keď si len zoberiete, pozriete na ich históriu novodobú v tridsiatych rokoch v tomto parlamente, čo v tej vláde postíhala porobiť, tak ja si myslím, že absolútne nemá morálne právo na to, aby nám diktovala tieto veci. To je všetko za mňa, ďakujem.
Brocka, Július, poslanec NR SR (2015-10-30):
No ja budem pokračovať trošku v inom tóne. Ja som sa pokúsil kresliť si toho pavúka. Paška a Forai, potom je tam teta Anka, potom vystupuje manžel pani Pažinkovej, ktorá má kontrolovať Foraiove zmluvy, je z Úradu dozoru nad zdravotnou starostlivosťou, manžel tejto šéfky kontrolného úradu podniká so synom tety Anky, teda spolu vo firme. Prosím vás, teda ak toto je naozaj košická mafia v zdravotníctve, mne sa zdá, že tu teraz diskutujeme o organizovanej zločineckej skupine. My sme do Trestného zákona zaviedli trestné činy: zosnovanie a organizovanie zločineckej skupiny, to je vážny trestný čin. Dámy a páni, my sme zvolávali schôdzu, aby sme vyvodzovali politickú zodpovednosť voči ministrovi, ale toto je o trestnoprávnej zodpovednosti konkrétnych ľudí v zdravotníctve, ktorých nominoval SMER. Ja si myslím, že toto by mal počúvať a spozornieť aj generálny prokurátor a mal by konať z vlastnej iniciatívy. A ja dávam tento podnet teraz generálnemu prokurátorovi, aby konal voči tejto zločineckej skupine, ktorá rozkráda zdroje verejného zdravotníctva. Páni a dámy, veď mafia patrí za mreže.
Žiga, Peter, podpredseda NR SR (2024-05-21):
Otváram rozpravu v rámci tretieho čítania , chcem sa opýtať, či sa hlási niekto do rozpravy. Nie je tomu tak, končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
P. Hrušovský, predseda NR SR: (2004-03-02):
M. Beňová, poslankyňa: Ďakujem veľmi pekne, pán predseda. Kolegyne, kolegovia, navrhujem, aby sme doplnili program tak, aby sme vo štvrtok 4. 3. o 9.00 hodine zaradili bod programu týkajúci sa návrhu uznesenia Národnej rady Slovenskej republiky vo vzťahu k využívaniu možnosti prechodného obdobia na voľný pohyb osôb s možnosťou využitia pracovných trhov členských štátov Európskej únie po 1. 5. pre občanov Slovenskej republiky. Žiadam vás, pán predseda, aby ste dali o tomto návrhu hlasovať, aby to bol prvý bod programu na štvrtkovej schôdzi. Ďakujem.
Heger, Eduard, poslanec NR SR (2018-10-24):
Ďakujem pekne, pán predsedajúci. V rozprave vystúpil jeden poslanec. Prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2009-10-22):
(Hlasovanie.) 129 prítomných, 112 za, 3 proti, 13 sa zdržali, 1 nehlasoval. Tento návrh sme schválili. Pán poslanec Madej uvedie hlasovanie v prvom čítaní o vládnom návrhu zákona č. 650/2004 Z. z. o doplnkovom dôchodkovom sporení. Je to tlač 1250. (Hlasovanie o v ládnom návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.)
Pellegrini, Peter, podpredseda NR SR (2020-05-19):
Prezentujme sa a hlasujme o bode B. (Hlasovanie.) Prítomných 129 poslancov, za 101, proti 3, zdržalo sa 24, nehlasoval 1. Tento návrh sme schválili.
Paška, Pavol, predseda NR SR (2012-08-07):
Pán poslanec Hlina, do rozpravy, nech sa páči.
P. Paška, predseda NR SR: (2010-03-02):
Máte slovo, nech sa páči.
Blaha, Ľuboš, podpredseda NR SR (2024-01-11):
Tak nech sa páči.
Paška, Pavol, predseda NR SR (2014-06-25):
(Hlasovanie.) 133 prítomných, 78 za, 44 proti, 10 sa zdržalo, 1 nehlasoval. Schválili sme novelu zákona č. 355 o ochrane, podpore verejného zdravia. Pán poslanec Baláž uvedie hlasovanie o návrhu uznesenia na zvolenie člena dozornej rady Úradu pre dohľad nad zdravotnou starostlivosťou. Je to tlač 1034. (Hlasovanie o návrhu na zvolenie člena Dozornej rady Úradu pre dohľad nad zdravotnou starostlivosťou , tlač 1034.)
Mihál, Jozef, poslanec NR SR (2016-10-27):
Ďakujem. Vážený pán predsedajúci, vážená kolegynka predkladateľka, kolegyne poslankyne, kolegovia poslanci, ctení prítomní, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 274. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku, aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 277 z 26. septembra 2016 navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre sociálne veci a Výbor Národnej rady pre vzdelávanie, vedu, mládež a šport. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do tridsiatich dní a v gestorskom výbore do tridsiatich dvoch dní od prerokovania návrhu zákona v prvom čítaní. Pán predsedajúci, ďakujem. Prosím, otvorte rozpravu.
Paška, Pavol, predseda NR SR (2014-05-15):
Pekné popoludnie, dámy a páni, poprosím vás, aby ste zaujali svoje miesta, budeme pokračovať v rokovaní o bodoch programu 35. schôdze hlasovaním o prerokovaných bodoch. Vážené pani poslankyne, vážení páni poslanci, ráno o deviatej sme prerokovali návrh na voľbu do funkcie špeciálneho prokurátora v Úrade špeciálnej prokuratúry Generálnej prokuratúry Slovenskej republiky a návrh, ktorým je návrh na voľbu kandidáta na sudcu Ústavného súdu Slovenskej republiky – nová voľba . Skupina poslancov aj pri návrhu na voľbu špeciálneho prokurátora aj na voľbu kandidáta na sudcu Ústavného súdu navrhla, aby sme túto voľbu vykonali tajných hlasovaním. Budeme hlasovať teraz o ich návrhu. Najprv hlasujeme o tom, aby sme voľbu špeciálneho prokurátora vykonali tajným hlasovaním. (Hlasovanie.) 117 prítomných, 82 bolo za, 24 proti, 9 sa zdržalo, 2 nehlasovali. Vykonáme voľbu špeciálneho prokurátora na návrh skupiny poslancov tajne. Teraz ešte budeme hlasovať o návrhu skupiny poslancov, aby aj kandidáta na sudcu Ústavného súdu sme volili tajne. (Hlasovanie.) 120 prítomných, 82 bolo za, 21 proti, 11 sa zdržalo, 6 nehlasovalo. Rozhodli sme, že aj voľbu kandidáta na sudcu Ústavného súdu vykonáme tajným hlasovaním. Prosím teraz skrutátorov, pristúpime k tajnému hlasovaniu. Budete mať, dámy a páni, dva hlasovacie lístky, z nich na jednom, ak volíme špeciálneho prokurátora, je len jedno meno, na lístku na kandidáta je viacero mien, preto vás poprosím, aby ste označili u každého svoju voľbu. Takže otváram teraz hlasovanie a poprosím skrutátorov, overovateľov, aby volili. Po vykonaní tajnej voľby vyhlasujem prestávku. (Ruch v sále.) Ešte pán poslanec Kaník? (Reakcia z pléna.) Nie. (Akt tajného hlasovania.)
R. Zajac, minister zdravotníctva SR: (2006-04-20):
Chcem upresniť, že išlo o 110 mil., nie o 150 a odpočet budem robiť v súlade so zmluvou k 30. 6. 2006.
D. Lipšic, poslanec: (2007-11-26):
Po druhé. Spomínali ste mimoriadne schôdze ku kauze Trenčianskych Teplíc, kde ste povedali, že bol vyčlenený čas, dokopy asi desať hodín pre celý parlament. S tým by sme súhlasili, ale vždy pri mimoriadnej schôdzi ten program prešiel, rokovalo sa o tom, mala opozícia možnosť sa vyjadriť, koalícia neodišla z rokovania, a to je výrazný rozdiel. Áno, koalícia má vždy väčšinu a odhlasuje si, čo považuje za vhodné. Spomínali ste aj tvrdé vyjadrenia kolegov, ktorí sú dnes v opozícii. Každý má svoj štýl vyjadrovania, ale problém je, keď sa na rôzne vyjadrovania vzťahuje dvojaký meter. Vy ste mali tiež tvrdé vyjadrovania. Dokonca ste spomínali koncentračný tábor pre novinárov STV. Pán poslanec, nedávno, keď z éry koncentračných táborov tu vystúpil a nejaké porovnanie urobil poslanec z opozície, tak bol disciplinárne stíhaný. To je dvojaký meter, ktorý používate. Spomínali ste, že je veľa ústavných právnikov, a keď však je problém, tak poďme na Ústavný súd. Aj by sme išli na Ústavný súd, pokiaľ by táto schôdza nebola. Ale na Ústavný súd je možné ísť len vtedy pri výklade ústavného zákona, pokiaľ existuje relevantný spor, to je čl. 128 ústavy. A posledná, musím povedať, perla, ktorú ste povedali, bola, že poslanci opozície sabotujú legislatívny proces. To by som poprosil vysvetliť. Ja sa bojím toho, že nabudúce pri ďalšej schôdzi stráž pred parlamentom povie pamätný výrok „stráž je unavená a schôdza sa nezačne“. Toho by sme sa neradi dožili.
Paška, Pavol, predseda NR SR (2014-05-29):
(Hlasovanie). 137 prítomných, 19 za, 77 proti, 40 sa zdržalo, 1 nehlasoval. Návrh sme neschválili.
Hlina, Alojz, poslanec NR SR (2013-03-21):
... rozmýšľal som jednu vec, že vám to prečítam, tú správu, lebo 12 rokov, verím, že ju nikto neprečítal. A prvýkrát prišla takáto. Mal som sto chutí vám ju prečítať. Sto chutí som vám ju mal prečítať. To by trvalo tak dozajtra do 12.00 hodiny. Pre tento rok to neurobím. Tento rok vám ju neprečítam. Budúci rok tu ešte budem. Budúci rok, ak sa nič nezmení, vám ju prečítam. A prečítam vám aj tie predchádzajúce, aby ste si vedeli porovnať. Niekedy je naozaj ťažko, aj mne je niekedy ťažko, že už sa nechcem vracať, že aby človek cítil ten zmysel a význam a potom aj takú, aj taký ľúty boj. To tu minule pani Žitňanská povedala, že taký je to niekedy, fakt cítiť takú márnosť, že niekto možno to tak necíti. Ale, možno u niekoho zafunguje len tá prízemnosť toho, toho ekonomického efektu, že ako je možné – a teraz to poviem – 12 rokov, že platíme Móricovi, že štát platí Móricovi také peniaze!? A pritom tu je toľko kancelárií. Na Západnej terase, tam môžete pavučiny ometať, tam nikto není. Tu môžete pavučiny ometať. A Móricovi sme zaplatili 90 miliónov korún. Ľudia, prosím vás, pomôžte, veď sa pýtajte, kričte, hovorte, tu pána Šucu sa spýtajte v Poprade, že čo si o tom myslí, keď tu po mne vykrikuje, že či to je správne. Spýtajte sa ho doma v Poprade, ak to niekto od vás v Poprade pozerá... (Prerušenie vystúpenia predsedajúcou.)
Pellegrini, Peter, predseda NR SR (2015-05-20):
Presne tak, presne tak.
Zmajkovičová, Renáta, podpredsedníčka NR SR (2013-09-25):
Faktické poznámky na vystúpenie pána poslanca nie sú. Ďalším písomne prihláseným do rozpravy je pán poslanec Poliačik. Nech sa páči.
R. Fico, poslanec: (2005-12-13):
Pokiaľ ide o prvú pripomienku, ktorú povedal pán poslanec Kresťanskodemokratického hnutia. Je rozdiel, pán poslanec, či sa bavíme o tom istom zákone, ako to bolo v prípade zákona o preukazovaní pôvodu majetku, alebo či rachnete, ako ste to urobili, do zákona, ktorý sa týkal napr. elektronických komunikácií, odobrenie alebo legalizáciu privatizácie nákladnej železničnej dopravy. V tomto je podstatný rozdiel. Takže návrh je podaný. Budeme o ňom hlasovať pre záznam. A prosím, pán predseda Národnej rady, prečítajte, čo ste hovorili 15. októbra 2002.
Svoboda, Zdenko, poslanec NR SR (2023-11-24):
Ďakujem za slovo. Pán minister, dovoľte mi, aby som vám poďakoval za odvahu, že ste predstúpili pred poslancov a boli ste ochotní si vypočuť argumenty pána predkladateľa na vaše odvolanie. Rozumiem dobre, kolegovia z PS, vašej motivácii, prečo ste chceli zvolať túto schôdzu. Odvolávanie ministra zvykne byť dobrou mediálnou príležitosťou, ako sa predstaviť médiám, ukázať sa, že ste už v Národnej rade a robíte si svoju prácu. Kolegovia, ale, žiaľ, vašu aktivitu vám ukradol kút hanby, ktorý ukradol aj názov Slovensko našej krajine. Nenechajte sa nimi, prosím, dotláčať do týchto šarád. Som úprimne presvedčený, že máte naozaj na viac. Viete byť určite dobrá a konštruktívna opozícia, veď sú medzi vami aj experti, ktorí môžu navrhovať a vylepšovať zákony, ako robiť v prospech ľudí. Ale takto sadnúť na lep skúsenejším, no hlavne zákernejším kolegom je veľká škoda. Verím, že už čoskoro túto kapitolu uzavrieme a skúsili reštart a konštruktívnu prácu v prospech ľudí. Chcem vyjadriť presvedčenie, že aj každý z našich ministrov vrátane pána Matúša Šutaja Eštoka bude pre Slovensko robiť maximum. Pán minister, máte aj moju dôveru. Ďakujem.
Šefčík, Marek, poslanec NR SR (2023-02-10):
Vy dokážete prekrúcať, demagogicky manipulovať. Od ostatných chcete, aby vám neskákali do reči, ale vy nemáte s tým problém. Ja tu sedím. Včera som tu sedel, dnes od rána tu sedím a vidím, ako reagujete, že nemáte problém aj bez mikrofónu vykrikovať. Áno, aj teraz si mrmlete tam. Ďakujem.
Blaha, Ľuboš, poslanec NR SR (2015-05-07):
Ďakujem pekne. Pán kolega, chcel by som nadviazať na tú časť, keď ste hovorili o výbore pre európske záležitosti relatívne pozitívne, čo som veľmi rád, pretože, a naozaj, je mojou ambíciou volať si medzi nás aj veľvyslancov krajín, o ktorých nedostávame celkom objektívne informácie zo slovenských médií alebo západných médií. Som rád, že medzi nami bol včera veľvyslanec Iránu a takto by som do budúcnosti chcel pozývať aj ďalšie krajiny, o ktorých nie sú tie najčistejšie informácie na Slovensku, či už je to Venezuela, Kuba, Čína, Rusko a podobne. Čiže budeme sa, samozrejme, zaoberať týmito krajinami a som rád, že s tým súhlasíte. Ďalšia vec. Nadviazali ste aj na tú moju iniciatívu, keď sa snažím z výboru pre európske záležitosti urobiť trošku centrum kritickej diskusie o TTIP-e, o TTIP, o tej dohode medzi USA a Európskou úniou. Čiže budeme takisto aj v tomto pokračovať, naozaj by som hlavne chcel, aby sme sa zhodli na tom, že národní poslanci majú mať prístup k rokovaniam a k informáciám, a nielen na dva dni v týždni na tri hodinky na americkej ambasáde, aj to ešte zatiaľ nie je dohodnuté, či tam vôbec budú mať prístup národní poslanci a naozaj oveľa aktívnejšie. A toto by mohla byť aj jedna z priorít aj predsedníctva Slovenskej republiky v oblasti COSAC-u, v oblasti výborov pre európske záležitosti, budem o tom rokovať s holandským predsedom onedlho, ktorý má podobný názor, a Holanďania sú veľmi aktívni v tom, aby národné parlamenty mali právomoc pri TTIP-e. Čiže toto budeme určite ďalej rozvíjať. A čo sa týka migrácie, obávam sa, že dlhodobé riešenie je jediné: pomôcť Afrike, prestať ju vykorisťovať zo strany korporácií pochádzajúcich zo Západu, prestať podporovať vojny, prestať podporovať vývoz zbraní, ktoré tam idú zo strany krajín G8. A keď toto všetko vyriešime a pomôžeme im aj z hľadiska chudoby, hladomorov a tak ďalej, tak potom vyriešime problém migrácie. Jediné zásadné riešenie je toto. Ďakujem.
Kremský, Peter, poslanec NR SR (2022-10-19):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Dostál, Ondrej, poslanec NR SR (2019-10-22):
Pani poslankyňa Žitňanská, ja by som chcel reagovať v podstate na tie isté dve veci, na ktoré reagoval aj pán poslanec Kresák. Ja súhlasím s tým, že mnohé z tých vecí sa dnes dá robiť aj na základe existujúcej legislatívy. A keď sa nekoná, napríklad v tých disciplinárnych konaniach, ako sa to rôzne zdôvodňovalo, že prečo to nejde, tak ja to vnímam skôr ako také vyhováranie sa. Špeciálne to je zaujímavé napríklad u predsedníčky Súdnej rady, ktorá pani Jankovskú navrhovala na Ústavný súd, tak ona by mala mať špeciálnu motiváciu, aby očistila súdnictvo od takýchto, takýchto ľudí čo najskôr. Ale nedá sa, nedá sa povedať, že je to iba zlyhanie niekoľkých jednotlivcov, ako sa to občas pokúšajú prezentovať či už niektorí sudcovia, alebo predstavitelia vlády. Toto je systémový problém, toto je potrebné riešiť. Je to možné riešiť, niečo z toho, aj v rámci existujúcich zákonov, ale vyžaduje si to aj zmenu zákonov a rovnako, rovnako si to vyžaduje aj personálne zmeny, lebo iba zmena zákonov, iba zmena pravidiel nemôže viesť k systémovej zmene. Sú tam potrebné aj personálne zmeny. Pokiaľ ide o tú voľbu členov Súdnej rady, no tak však niektorí tušíme, koho parlamentná väčšina, alebo teda menšina 62 poslancov zvolila do Súdnej rady pána Pohančeníka, lebo sme tu boli a počúvali sme aj vystúpenie pána poslanca Kresáka, ktorý mal iný návrh, a zaujímali sme sa o to a hlasovali sme. A ja len pripomínam, že ja som navrhol, aby boli verejné vypočutia, tak ako bolo pri ústavných sudcoch alebo možno v menšom rozmere. ústavnoprávny výbor to odmietol a potom to aj plénum parlamentu odmietlo a navolili väčšina tak... (Prerušenie vystúpenia časomerom.)
Senko, Ján, poslanec NR SR (2017-03-22):
Vážený pán predsedajúci, vážený pán minister, kolegyne, kolegovia, som veľmi rád, že ministerstvo vnútra reaguje na podnety obcí, miest a snaží sa týmto návrhom zákona vytvoriť podmienky na finančné zabezpečenie technického zhodnotenia budov hasičských staníc, hasičských zbrojníc, ale aj hasičskej techniky. Význam dobrovoľných hasičských zborov, myslím si, že netreba na tomto mieste pripomínať ani to, že zachraňujú nielen majetok, ale aj ľudské životy, a to bez nároku na odmenu a to na úkor svojho voľného času a neraz riskujú aj vlastné životy. Ich činnosť je však spojená aj s protipožiarnou prevenciou v našich obciach a mestách. Dobrovoľná hasičská ochrana, tak ako už bolo spomenuté, má viac ako 150-ročnú tradíciu. Už v období rokov 2009 až 2010 sa začalo s čiastočnou obnovou hasičskej techniky a roky 2015 a 2016 boli veľkým krokom pre skvalitnenie vybavenosti dobrovoľných hasičských zborov o nové alebo aj repasované vozidlá požiarnej techniky. Mnoho obcí bolo vybavených protipovodňovými vozíkmi. Táto technika dostala dobrovoľné hasičské zbory na vyššiu kvalitu, vyššiu úroveň a cítiť to aj na územiach, kde pôsobia. Sú intenzívnejšie zapájané do ochrany konkrétnych území, v časovom úseku do 20 minút vedia zasiahnuť a pripravení sú posilniť činnosť profesionálnych hasičov. Ale nielen to, dobrovoľné hasičské zbory patria medzi najaktívnejšie zoskupenia v rámci obcí a dá sa v mnohých prípadoch na nich spoľahnúť a zapájajú sa do rôznych činností. Zub času však nechal svoju stopu na budovách hasičských zbrojníc a tie naozaj vo veľkom množstve potrebujú rekonštrukciu, prípadne aj nevyhnutnú údržbu. Nakoniec aj technické parametre hasičskej techniky, s ktorou momentálne hasičské zbory disponujú, požadujú iné podmienky garážovania či uskladnenia. Vzhľadom na svoje rozmery niektoré sú garážované v náhradných priestoroch a obce hľadajú zdroje k rekonštrukcii hasičských budov, na ich rekonštrukciu, prípadne údržbu vzhľadom aj na rozmernosť techniky. Verím tomu – a nielen ja – a vítam tento návrh zákona a treba veriť, že bude impulzom pre skvalitňovanie technického stavu jestvujúcich hasičských budov. Myslím si však, že balík finančnej pomoci, aby sa to podarilo, bude potrebné postupne zrejme zväčšovať. Záverom chcem podporiť túto iniciatívu ministerstva vnútra, vítam tento návrh zákona a podporujem ho.
Podmanický, Ján, poslanec NR SR (2013-06-20):
Ďakujem za slovo. Prosím, pani podpredsedníčka, dajte hlasovať o postúpení návrhu zákona do druhého čítania.
Uhliarik, Ivan, poslanec NR SR (2015-10-30):
Pán poslanec, mal som pocit, že svojím vystúpením si zabezpečujete možno budúce miesto na kandidátke, lebo nie je to u vás zvykom. Ale v každom prípade ďakujem za ten záver a ďakujem za ocenenie. Ja som len čakal, že kedy vlastne vytiahnete tú tajnú informáciu, ktorú ešte médiá nemajú, že pán poslanec Zajac z KDH je určite nejakým expríbuzným a tajným príbuzným exministra Zajaca, pretože sa volá rovnako ako minister Zajac. A určite je zodpovedný za zdravotníctvo, takisto ako bol zodpovedný minister Zajac. Viete, ohľadom tých EMR-iek a tej vašej kauzy, ktorú ste vytiahli dneska ráno, toto hovoríte skutočne po štyroch rokoch? Vy ste si to nevšimli, vy ste, si naozaj myslíte, že občania alebo odborná verejnosť vám toto zožerie? Je to absolútne klamstvo, absolútne zavádzanie a môžme si povedať tieto veci vecne a poďme sa rozprávať, kľudne to dajte na nejaké orgány, ktoré to budú kontrolovať. Ale chcem vám povedať, že znižovalo sa, a toto sme videli, škoda, že ste na tom prieskume neboli v pondelok, lebo tam bolo ukázané, predseda Raši to povedal, a tam bolo ukázané, že v roku 2011 išlo plošné zníženie všetkých EMR-iet a cétečiek o 10 % a toto bol prípad aj týchto EMR-iek, prípadne neviem aké tam boli prístroje. A presne o tom to je, že vtedy, keď dostane niekto zmluvu, tak hodnotí to komisia, nie jedna osoba. Čo sa týka tých vašich obvinení osobných ohľadom Pentliarika a všetkých týchto ľahkých chytľavých vecí, viete, naozaj nechcem byť osobný a viete, že sú určité problémy aj v jednotlivých nemocniciach. Ale je zaujímavé, že toto hovorí človek, ktorý obstarával operačné stoly vo svojej nemocnici pre slony... (Prerušenie vystúpenia časomerom.)
T. Mikuš, poslanec: (2008-09-16):
No a potom ešte jedna vec, čo vlastne chceme, alebo, že či to prejde, alebo neprejde, pretože sa pán poslanec neporadil a podáva to ako nezávislý poslanec a myslím si, že určite nie preto, že by si chcel robiť politickú agendu, pretože neviem o tom, že by zakladal nejakú stranu, alebo niekam vstupoval, ale čo je cenné na tomto návrhu si myslím a nad čím by sme mali všetci rozmýšľať, že je tu snaha zvýšiť, posilniť záujem občana o politiku. Každé voľby sú odovzdávaním kľúča od vlastného domu alebo od vlastného trezoru, často aj neznámym ľuďom. A takéto referendum by predstavovalo aj možno nejaký mechanizmus opravný, ale zároveň veľmi by smerovalo k tomu, aby sa posilnil záujem občana o politiku, ale zároveň, aby sa posilnil a zvýšil pocit zodpovednosti občana za politiku ako takú, lebo nemyslím si, že môžeme hovoriť o tom, že politika je len pánske huncútstvo, ale je to rozhodovanie o veciach, ktoré sa každodenne týkajú každodenných záležitostí života nášho občana. Takže v tomto si myslím je hlavne to pozitívum tohto návrhu a myslím si, že treba o ňom diskutovať.
Pčolinská, Adriana, poslankyňa NR SR (2019-09-25):
Ďakujem za slovo. V rozprave vystúpil jeden pán poslanec, pán poslanec Sopko, nebol podaný žiaden procedurálny návrh.	Pán predsedajúci, dajte, prosím, hlasovať, že návrh zákona Národná rada prerokuje v druhom čítaní.
Grendel, Gábor, podpredseda NR SR (2020-04-20):
Otváram rozpravu k tomuto bodu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť ústne. Nie je tomu tak, vyhlasujem rozpravu za skončenú. Chce zaujať k rozprave stanovisko pani navrhovateľka? Nie. Pán spravodajca? Nie. Prerušujem rokovanie o tomto bode programu. Ďalším bodom je návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 60). Prosím pána ministra školstva, vedy, výskumu a športu Slovenskej republiky Branislava Gröhlinga, aby návrh vlády odôvodnil.
L. Szigeti, poslanec: (2009-04-23):
Ale čo sa týka toho návrhu, podstaty veci, nemyslím si, že je dobré, že tá cesta, ktorú sme nastúpili pred niekoľkými rokmi, ktorá jednoznačne znamenala decentralizáciu riadenia, je negovaná a vraciame sa k etatistickým pohľadom v oblasti riadenia. Nemyslím si, že kompetencie krajských školských úradov by mali byť rozšírené do takej miery, že by sa mali vyjadrovať k zaradeniu škôl, hlavne, keď nie sú zriaďovateľmi týchto škôl. Školy zaraďuje a vyraďuje ministerstvo školstva, v podstate minister školstva. Nemyslím si, že je potrebný nejaký ďalší filter, nejaké ďalšie kádrovanie na úrovni krajských školských úradov. Ďakujem.
Hrnčiar, Andrej, podpredseda NR SR (2016-05-17):
Ďakujem. Končím možnosť nahlásiť sa s faktickými poznámkami. S faktickými poznámkami sa neprihlásil nikto. Pán poslanec Beblavý nie je v sále, druhýkrát stráca poradie. Nech sa páči, máte možnosť nahlásiť sa do rozpravy ústne. Končím možnosť nahlásiť sa do rozpravy ústne. Nech sa páči, pán poslanec Laurenčík.
Sárközy, Irén, poslankyňa NR SR (2018-10-23):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 zákona o rokovacom poriadku prerokovať predložený návrh zákona v druhom čítaní.
Šimečka, Michal, podpredseda NR SR (2023-12-20):
Pán poslanec Vážny s doplňujúcou otázkou.
Šeliga, Juraj, podpredseda NR SR (2021-04-01):
Pán poslanec Tomáš.
Blanár, Juraj, podpredseda NR SR (2021-09-16):
Vážené poslankyne, páni poslanci, poprosím vás, budeme pokračovať v rokovaní. Udeľujem teraz slovo pánovi poslancovi Petrovi Vonsovi, ktorý ako zástupca spoločného spravodajca z výboru pre hospodárske záležitosti bude informovať Národnú radu o výsledku rokovania výborov, aby odôvodnil návrh na stanovisko gestorského výboru. Ale chcem ešte raz poprosiť spravodajcov, ktorí sú schválení výbormi, aby boli prítomní a hlavne strážili si poradie prerokovaných bodov, aby nevznikali nejaké pochybnosti. Pán spravodajca, nech sa páči, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia niektoré zákony , 539.)
Kollár, Boris, predseda NR SR (2021-10-21):
Pán poslanec, pri všetkej úcte, viete veľmi dobre, že o tomto nebudeme hlasovať. Koniec koncov všetci poslanci v bufete aj v jedálni, keď konzumujú jedlo, tak si to dajú dole. Ešte sa to zatiaľ nikto nenaučil, tak keď to pánovi Mazurekovi prekáža, tak možno nám to predvedie nabudúce, ako sa je cez rúško. Ďakujem pekne. (Potlesk.) S procedurálnym návrhom teraz vystúpi pán poslanec Karahuta.
A. Belousovová, podpredsedníčka NR SR: (2008-03-27):
Pán spravodajca, chcete sa vyjadriť k rozprave? Nech sa páči, máte slovo.
Bugár, Béla, podpredseda NR SR (2018-05-09):
Ďakujem pánovi podpredsedovi. Teraz dávam slovo pánovi poslancovi Kvorkovi, ktorého určil ako spravodajcu teda výbor pre pôdohospodárstvo a životné prostredie. Nech sa páči.
Figeľ, Ján, podpredseda NR SR (2013-02-13):
Nech sa páči, Viliam Novotný.
B. Bugár, podpredseda NR SR: (2005-09-23):
(Hlasovanie.) Prítomných 91, za 91. Tieto body sme schválili. Nech sa páči.
Hudacký, Ján, poslanec NR SR (2014-06-11):
Ďakujem pekne, pani podpredsedníčka. Ja už skutočne iba na záver vzhľadom na to, že bolo to včera večer pred siedmou hodinou, mnoho ľudí tu teda nebolo, aj napriek tomu teda, že ani teraz tu nemáme veľa kolegov, v každom prípade chcem len zdôrazniť ten fakt, ktorý je veľmi závažný na Slovensku a týka sa to neplnenia si povinností veľkých spoločností, ktorí majú veľké verejné zákazky a nesprávajú sa seriózne k malým podnikom, živnostníkom ako k ich subdodávateľom, ktoré majú následne potom ohromné problémy vo svojich firmách, ako zaplatiť svojich zamestnancov, resp. živnostníkov, ktorých núti takáto situácia skončiť svoje podnikateľské aktivity. Samozrejme, tie dopady, tie sociálne dopady potom na tie rodiny, ktoré nedostanú mzdy, teda ich živitelia nedostanú mzdy, resp. živnostníci, ktorí musia v podstate ukončiť svoje podnikanie, takisto to doľahne na tieto rodiny. Je treba, aby sme konali. Ja som veľmi rád, že aj zo strany vládnych poslancov sa ozývajú hlasy, ktoré podporujú tento návrh zákona. Takisto som urobil niektoré opatrenia s tým, aby si aj vláda osvojila niektoré veci, a mal som stretnutie s ministrom Borecom, ktorý takisto kladie veľkú váhu na riešenie tohto problému, a ja verím, že nájdeme čoskoro spoločné riešenie, ktoré by mohlo posunúť veci ďalej. Ďakujem všetkým, a teda budem veľmi rád, ak tento návrh zákona podporíte.
Glváč, Martin, podpredseda NR SR (2019-10-23):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Ivan, nech sa páči.
Podmanický, Ján, poslanec NR SR (2017-04-07):
Vážený pán minister, ja chcem úprimne poďakovať a oceniť vaše vecné, korektné vystúpenie plné faktov, plné reakcií na obvinenia, ktoré tu zaznievali. A ja si vážim, že ste napriek tej vybičovanej atmosfére, ktorá tu je, udržali ten vecný tón. Nie je to ľahké, v situácii, ktorá tu dnes v parlamente je, zachovať si určitý triezvy prístup k veciam, o to viac si to cením. A očakával som, že vaše vystúpenie možno presvedčí aj niektorých opozičných kolegov, ktorí možno nemajú také to krvavé súkno pred očami, ale naozaj hľadajú v tomto prípade pravdu. A hoci možno ich vystúpenia nezazneli až tak výrazne, ja napríklad si vážim vystúpenia napríklad pána poslanca Hegera, ktorý vystúpil vecne, pýtal sa vás na niečo, na čo aj ja som zvedavý, čo odpoviete, ale takto som si predstavoval tú diskusiu. A ja vás preto chcem vyzvať, pán minister, vy ste človek a minister známy tým, že neraz vychádzate v ústrety opozícii, rešpektujete niektoré ich pripomienky a mnohokrát hlasujeme za aj o pozmeňujúcich návrhoch opozície, pretože vy sa za ne postavíte. Ja vás chcem poprosiť, aby ste nestratili aj napriek dnešnej schôdzi tento svoj prístup a aby ste si zachovali takú túto určitú veľkorysosť. A ja verím, že tí kolegovia z opozície, ktorí nemajú krvavé oči, ale hľadajú pravdu, tak vypočujú a príjmu aj niektoré argumenty, ktoré vy uvediete. (Potlesk.)
Jurinová, Erika, podpredsedníčka NR SR (2015-06-19):
Pán spravodajca, nech sa páči, máte slovo.
Grendel, Gábor, podpredseda NR SR (2022-10-05):
V rozprave teraz vystúpi ako posledný ústne prihlásený pán poslanec Ondrej Dostál.
Šeliga, Juraj, podpredseda NR SR (2020-07-09):
Pán poslanec Linhart.
Taraba, Tomáš, poslanec NR SR (2021-11-05):
Pani Zemanová, obhajujete tu predkupné právo štátu voči tým chudákom roľníkom, ľuďom žijúcich na vidieku, že teda štát im poberie, keď budú zomierať, tie ich majetky, ak bude chcieť. A preto sa vás chcem pýtať, opýtať a mohli by ste nám otvorene odpovedať, či pán Richard Sulík plánuje využiť nejaké predkupné právo na Stredoslovenskú energetiku, alebo to necháte teda Orbánovi, alebo opäť to necháte nejakým Nemcom, že či tam vás to netrápi, aby štát si uplatňoval to predkupné právo, alebo vás to zaujíma len pri tých jednoduchých ľuďoch, ktorí si dedia stáročia po generáciách pozemky, na ktoré teraz ste dostali zálusk a samozrejme, že im poviete, veď vy ich férovo, férovo odškodníte. To znamená, pôjdete tam urobiť nejaký znalecký posudok a poviete im, že to má hodnotu 0,05 centa na meter štvorcový. Radi takýchto ľudí budete odškodňovať, len vy sama by ste nepredali štátu za túto cenu nič. Hovorili ste, že, začali ste, že my sme všetci les, no tak ja nie som les, ja som človek. To jak sa cítite vy, je vaša vec. A SaS doposiaľ podporila testovania, podporili ste špicľovací zákon, podporili ste ústavný zákon, ktorým ste zrušili právo Ústavného súdu posudzovať ústavné zákony. To všetko ste dokázali robiť tak, že ráno ste to dali, na obed to bolo schválené a tam išlo o práva ľudí, slobody ľudí, tie vám boli úplne ukradnuté. Vy sama ste tu dali návrh, aby sme ako opozícia nemohli mať de facto procedurálne návrhy. V pohode. A teraz sa tu bavíme päť dní zrazu o jednom zákone. Toto je najdlhšia rozprava o zákone, a to práve preto, že tu nejde o ochranu, ale tu ide o tých jeden a pol miliardy pre neziskovky.
Pellegrini, Peter, podpredseda NR SR (2020-04-24):
Pán poslanec Kollár. Povedal som pán poslanec Kollár. Poprosím kolegov, keď poviem meno, zapnúť časomieru pánovi poslancovi.
Šimečka, Michal, podpredseda NR SR (2024-01-24):
Ďakujem veľmi pekne. Tých faktických poznámok je 24. Takže, pán poslanec, máte nejakých 50 minút. A prvý – pán poslanec Truban.
Mikloško, Jozef, poslanec NR SR (2014-07-02):
Pekne ďakujem. Ja chcem oceniť tie slušné protesty, ktoré zaznievajú aj v sále, ale ktoré vidíme aj dva-tri dni tuná pred parlamentom, kde skutočne sú veľmi slušní ľudia, mladí, zanietení. Dá sa s nimi debatovať na túto tému. Aj ja som sám podpísal tú petíciu. A proste je to naozaj kultúrne, občianske a dôrazné. A teda treba aj ich počúvať. To je prvý bodík. Druhý bodík. Som si teraz pozrel ústavu, jej článok 4, nerastné bohatstvo, jaskyne, podzemné vody, prírodné liečivé zdroje a vodné toky sú vo vlastníctve Slovenskej republiky. Čiže v tomto zmysle si myslím, že naozaj tento zákon je v rozpore s našou ústavou, s jej článkom 4. A teda určite ak by bol prijatý v takomto stave, môže byť a bude podaný ďalej na Ústavný súd. A tretia poznámka súvisí s tým, že hriechy proti tomuto zákonu, ktoré nie sú len dnešné, ale sú už, by som povedal, dosť dlhé, sú tiež skutočne naše kúpele sa dosť privatizovali. To by sa dalo ľahko pozrieť, kto čo má, čo nechal zničené a čo prípadne aj rozvíja, chvalabohu. Napríklad je taká Korytnica. Som nedávno v nej bol. V Brusne som nedávno bol. Tak je to naozaj veľmi, veľmi zanedbané. Najmä Korytnica je úplne zničená. Pár budov je tam, v ktorých bývajú bývalí zamestnanci. Minerálka je jediné, čo sa odtiaľ tankuje a rozváža. Na všetko ostatné sa tam kašle. Čiže tá privatizácia týchto vodných zdrojov tu v minulosti bola. A, bohužiaľ, aj to bolo, myslím, protiústavné. No a posledná vec je, možno aj propaganda v súvislosti s tým by mala byť väčšia, čo sa týka pitia obyčajnej pitnej vody, a nie minerálok vo všelijakých fľašiach teda pokútnych, ktoré určite nie sú zdravé. Aj to je to... (Prerušenie vystúpenia časomerom.)
Laššáková, Jana, poslankyňa NR SR (2011-03-23):
Teraz prosím, pán predseda, dajte hlasovať o tom, že Národná rada prideľuje predložený vládny návrh zákona na prerokovanie ústavnoprávnemu výboru, výboru pre financie, rozpočet a menu, výboru pre verejnú správu a regionálny rozvoj a za gestorský výbor, aby určila hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 11. mája 2011 a gestorský výbor do 13. mája tohto roku. Dajte, prosím, o tom hlasovať.
Kazda, Radovan, poslanec NR SR (2021-09-17):
Pán poslanec, ono je fakt, že klesajú niektoré stavy, napríklad aj zmieňovaných oviec, ale ono je to v podstate aj európsky trend. Tie články v poslednej dobe vychádzajú dosť intenzívne, hovoria štatistiky európskej, Európskej únie, Eurostatu, konštatujú, že v prípade mnohých hospodárskych zvierat alebo napríklad aj ovce, aj teda hovädzí dobytok, tie stavy tak, síce pozvoľne, ale klesajú v Európskej únii. Na Slovensku je ten, ten úbytok napríklad oviec, z roku 2011 ich bolo, myslím, že 393-tisíc, v 2020 už iba 320-tisíc, ale napríklad v Španielsku poklesol až o 1,5 milióna oviec, to znamená, že možno tá otázka neznie tak, že či oni nejakým spôsobom zabezpečujú sebestačnosť zle, potravinovú, alebo nejakú, nejaké budovanie svojho vidieka, ale skôr to môže byť ovplyvnené tým, že jednoducho niekto to vie vyrábať, resp. produkovať oveľa lacnejšie. A práve Európska únia je veľmi preregulovaná, je už aj predotovaná, poľnohospodárstvo, napriek tomu stále zaostáva za tou produkciou vo svete. Takže ešte tu vidím jednu štatistiku hovädzieho dobytka, ten napríklad v Slovenskej republike posledné štyri roky je pomerne stabilizovaný. Takže nemyslím si, že, nevidím to až tak veľmi hrozne so slovenským vidiekom, stavy klesajú podobne ako v iných krajinách Európskej únie, ale v zásade, v zásade naďalej táto produkcia tu existuje.
Kondrót, Maroš, poslanec NR SR (2018-09-13):
Ďakujem pekne. Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.